CELEX: 31980D0832
Language: el
Date: 1980-08-01 00:00:00
Title: 80/832/ΕΟΚ: Απόφαση τής Επιτροπής τής 1ης Αυγούστου 1980 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Evans and Sutherland— Picture System 2»

Avis juridique important

|

31980D0832

80/832/ΕΟΚ: Απόφαση τής Επιτροπής τής 1ης Αυγούστου 1980 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Evans and Sutherland— Picture System 2»  

Επίσημη Εφημερίδα αριθ. L 244 της 16/09/1980 σ. 0022 - 0022 Ελληνική ειδική έκδοση: Κεφάλαιο 02 τόμος 9 σ. 0078 

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Αυγούστου 1980 περί απορρίψεως του χαρακτηρισμού ως επιστημονικής της συσκευής με την ονομασία "Evans and Sutherland - Picture System 2"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1), όπως τροποποιήθηκε με τον κανονισμό ΕΟΚ  αριθ. 1027/79(2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(3), και ιδίως το άρθρο 7,  Εκτιμώντας:  ότι, με επιστολή της 19ης Μαρτίου 1980, η ολλανδική κυβέρνηση ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 προς το σκοπό του χαρακτηρισμού της συσκευής με την ονομασία "Evans and  Sutherland - Picture System 2" προοριζομένης να χρησιμοποιηθεί για τη σχεδίαση και την τελειοποίηση υποδειγμάτων διοικήσεως και ελέγχου μεθόδων ανιχνεύσεως και παρακολουθήσεως για μία πειραματική εγκατάσταση διατάξεως συγχρονισμένου ραντάρ, βασισμένης  σε δίκτυο με στοιχεία κατά φάσεις, ως επιστημονικής συσκευής ή μη και, σε περίπτωση καταφατικής απαντήσεως, εάν συσκευές ισοδύναμης επιστημονικής αξίας κατασκευάζονται επί του παρόντος στην Κοινότητα- ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων, αποτελουμένη από εκπροσώπους όλων των Κρατών Μελών, συνήλθε την 24η Ιουνίου 1980, στα πλαίσια της Επιτροπής Τελωνειακών Ατελειών, προς το  σκοπό της εξετάσεως της προκειμένης περιπτώσεως- ότι από την εξέταση αυτή προέκυψε ότι η εν λόγω συσκευή είναι σύστημα πληροφοριοδοτούμενο- ότι δεν διαθέτει τα αντικειμενικά χαρακτηριστικά που να την καθιστούν ειδικά κατάλληλη για την επιστημονική έρευνα- ότι, εξάλλου, οι συσκευές αυτού του είδους  χρησιμοποιούνται κυρίως για δραστηριότητες μη επιστημονικές- ότι η χρησιμοποίηση που γίνεται της εν λόγω συσκευής στην προκειμένη περίπτωση δεν θα ηδύνατο αυτή μόνη να της προσδώσει το χαρακτήρα επιστημονικής συσκευής- ότι δεν δύναται, συνεπώς, να  θεωρείται ως επιστημονική συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η συσκευή με την ονομασία "Evans and Sutherland - Picture System 2" δεν πρέπει να θεωρείται ως επιστημονική συσκευή.   Άρθρο 2  Η παρούσα απόφαση απευθύνεται στα Κράτη Μέλη.  Έγινε στις Βρυξέλλες, την 1η Αυγούστου 1980.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. Ν 184 της 15.7.1975, σ. 1.  (2)ΕΕ αριθ. Ν 134 της 31.5.1979, σ. 1.  (3) EΕ αριθ. Ν 318 της 13.12.1979, σ. 32.